Αριθμ. 22804/Δ1. 7772
Τροποποίηση της υπ’ αρ. 40331/Δ1.13521/ 13-9-2019 (Β’ 3520) απόφασης του Υπουργού Εργασίας και Κοινωνικών Υποθέσεων «Επανακαθορισμός όρων ηλεκτρονικής υποβολής εντύπων αρμοδιότητας Σώματος Επιθεώρησης Εργασίας (ΣΕΠΕ) και Οργανισμού Απασχολήσεως Εργατικού Δυναμικού (ΟΑΕΔ)», όπως τροποποιήθηκε και ισχύει.
Ο ΥΠΟΥΡΓΟΣ
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ
Έχοντας υπόψη:
1. Την παρ. 8 του άρθρου 31 του ν. 4690/2020 «Κύρωση: α) της από 13-4-2020 Π.Ν.Π. “Μέτρα για την αντιμετώπιση των συνεχιζόμενων συνεπειών της πανδημίας του κορωνοϊού COVID-19 και άλλες κατεπείγουσες διατάξεις” (A’ 84) και β) της από 1-5-2020 Π.Ν.Π. “Περαιτέρω μέτρα για την αντιμετώπιση των συνεχιζόμενων συνεπειών της πανδημίας του κορωνοϊού COVID-19 και την επάνοδο στην κοινωνική και οικονομική κανονικότητα” (Α’ 90) και άλλες διατάξεις» (Α’ 104).
2. Την παρ. 5 του άρθρου δεκάτου ενάτου της από 30-03-2020 Πράξης Νομοθετικού Περιεχομένου (Π.Ν.Π.) «Μέτρα αντιμετώπισης της πανδημίας του κορωνοϊού COVID-19 και άλλες κατεπείγουσες διατάξεις» (Α’ 75), όπως κυρώθηκε με το άρθρο 1 του ν. 4684/2020 (Α’ 86).
3. Το άρθρο δωδέκατο της από 01-05-2020 Π.Ν.Π. «Περαιτέρω μέτρα για την αντιμετώπιση των συνεχιζόμενων συνεπειών της πανδημίας του κορωνοϊού COVID-19 και την επάνοδο στην κοινωνική και οικονομική κανονικότητα» (Α’ 90), η οποία κυρώθηκε με το άρθρο 2 του ν. 4690/2020 (Α’ 104).
4. Τις παρ. 1, 2 και 4 του άρθρου δέκατου, τις υποπαρ. 2Α και 2Γ του άρθρου ενδέκατου και το εδάφιο δεύτερο της υποπαρ. 2Ε, καθώς και το άρθρο δεύτερο της από 20-03-2020 Π.Ν.Π. «Κατεπείγοντα μέτρα για την αντιμετώπιση των συνεπειών του κινδύνου διασποράς του κορωνοϊού COVID-19, τη στήριξη της κοινωνίας και της επιχειρηματικότητας και τη διασφάλιση της ομαλής λειτουργίας της αγοράς και της δημόσιας διοίκησης» (Α’ 68), η οποία κυρώθηκε με το άρθρο 1 του ν. 4683/2020 (Α’ 83).
5. Την περ. β’ της παρ. 1, την παρ. 2 και τις περ. α και στ’ της παρ. 3 του άρθρου 4 της από 11-03-2020 Π.Ν.Π. «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (Α’ 55), όπως ισχύει, η οποία κυρώθηκε με το άρθρο 2 του ν. 4682/2020 (Α’ 76).
6. Τις παρ. 1, 2 και 4 του άρθρου δέκατου τρίτου της από 14-03-2020 Π.Ν.Π. «Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19» (Α’ 64), η οποία κυρώθηκε με το άρθρο 3 του ν. 4682/2020 (Α’ 76).
7. Την παρ. 6 του άρθρου 17 του ν. 3899/2010 «Επείγοντα μέτρα εφαρμογής του προγράμματος στήριξης της ελληνικής οικονομίας» (Α’ 212).
8. Την υπ’ αρ. 21036/1737/2-6-2020 (Β’ 2141) κοινή απόφαση του Υφυπουργού Οικονομικών και του Υπουργού Εργασίας και Κοινωνικών Υποθέσεων «Καθορισμός επιδόματος εορτών Πάσχα 2020 και χρόνος καταβολής αυτού. Προσδιορισμός του επιδόματος εορτών Πάσχα που καλύπτεται από τον κρατικό προϋπολογισμό και διαδικασία πληρωμής του».
9. Την υπ’ αρ. 14556/448/7-4-2020 (Β’ 1208) κοινή απόφαση του Υφυπουργού Οικονομικών και των Υπουργών Εργασίας και Κοινωνικών Υποθέσεων και Υγείας «Παράταση της ισχύος των έκτακτων και προσωρινών μέτρων στην αγορά εργασίας για την αντιμετώπιση και τον περιορισμό της διάδοσης του κορωνοϊού COVID-19 ως προς την οργάνωση του χρόνου εργασίας και της άδειας ειδικού σκοπού του άρθρου 4 της από 11-03-2020 Πράξης Νομοθετικού Περιεχομένου “Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του” (Α’ 55)», όπως ισχύει.
10. Την υπ’ αρ. οικ. 17787/520/8-5-2020 (Β’ 1778) κοινή απόφαση του Υφυπουργού Οικονομικών και των Υπουργών Εργασίας και Κοινωνικών Υποθέσεων και Υγείας «Παράταση της ισχύος του έκτακτου και προσωρινού μέτρου της χορήγησης άδειας ειδικού σκοπού για την αντιμετώπιση και τον περιορισμό της διάδοσης του κορωνοϊού COVID-19, του άρθρου 4 της από 11-03-2020 Πράξης Νομοθετικού Περιεχομένου “Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του”» (Α’ 55).
11. Την υπ’ αρ. 20788/610/29-5-2020 (Β’ 2083) κοινή απόφαση του Υφυπουργού Οικονομικών και των Υπουργών Εργασίας και Κοινωνικών Υποθέσεων και Υγείας «Παράταση της ισχύος των έκτακτων και προσωρινών μέτρων στην αγορά εργασίας για την αντιμετώπιση και τον περιορισμό της διάδοσης του κορωνοϊού COVID-19 ως προς την οργάνωση του χρόνου και του τόπου εργασίας του άρθρου 4 της από 11-03-2020 Πράξης Νομοθετικού Περιεχομένου “Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσης του”» (Α’ 55).
12. Την υπ’ αρ. Α. 1053/2020 (Β’ 949) απόφαση του Υφυπουργού Οικονομικών «Καθορισμός των λεπτομερειών εφαρμογής του άρθρου 2 της από 11-03-2020 Π.Ν.Π.(Α’ 55) με την οποία λαμβάνονται κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του», όπως ισχύει.
13. Την υπ’ αρ. Α. 1054/2020 (Β’ 950) απόφαση του Υφυπουργού Οικονομικών «Καθορισμός των λεπτομερειών εφαρμογής του άρθρου 1 της από 11-03-2020 Π.Ν.Π. (Α’ 55) με την οποία λαμβάνονται κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του».
14. Την υπ’ αρ. Δ1α/ΓΠ.οικ. 19024 (Β’ 915) «Επιβολή του μέτρου της προσωρινής απαγόρευσης λειτουργίας ιδιωτικών επιχειρήσεων, στο σύνολο της Επικράτειας, για το χρονικό διάστημα από 18-3-2020 έως και 31-3-2020, προς περιορισμό της διασποράς του κορωνοϊού COVID-19».
15. Την υπ’ αρ. 12998/232/23-3-2020 (Β’ 1078) κοινή απόφαση του Υφυπουργού Οικονομικών και των Υπουργών Εργασίας και Κοινωνικών Υποθέσεων και Υγείας «Μέτρα στήριξης επιχειρήσεων-εργοδοτών του ιδιωτικού τομέα, που έχουν αριθμό μητρώου εργοδότη (ΑΜΕ) στον e-ΕΦΚΑ, των οποίων ή έχει ανασταλεί η επιχειρηματική τους δραστηριότητα, βάσει ΚΑΔ, με εντολή δημόσιας αρχής ή πλήττονται σημαντικά βάσει ΚΑΔ κύριας δραστηριότητας ή δευτερεύουσας βάσει των ακαθάριστων εσόδων έτους 2018, όπως ορίζονται από το Υπουργείο Οικονομικών, για την αντιμετώπιση των επιπτώσεων του κορωνοϊού COVID-19».
16. Το άρθρο 10 του ν. 4554/2018 «Ασφαλιστικές και συνταξιοδοτικές ρυθμίσεις - Αντιμετώπιση της αδήλωτης εργασίας - Ενίσχυση της προστασίας των εργαζομένων - Επιτροπεία ασυνόδευτων ανηλίκων και άλλες διατάξεις» (Α’ 130).
17. Το άρθρο 54 του ν. 4611/2019 «Ρύθμιση οφειλών προς τους Φορείς Κοινωνικής Ασφάλισης, τη Φορολογική Διοίκηση και του Ο.Τ.Α. α’ βαθμού, Συνταξιοδοτικές Ρυθμίσεις Δημοσίου και λοιπές ασφαλιστικές και συνταξιοδοτικές διατάξεις, ενίσχυση της προστασίας των εργαζομένων και άλλες διατάξεις» (Α’ 73) και ιδίως την παρ. 2.
18. Το άρθρο 33 του ν. 1836/1989 «Προώθηση της απασχόλησης και της επαγγελματικής κατάρτισης και άλλες διατάξεις» (Α’ 79), όπως ισχύει μετά την τροποποίησή του από το άρθρο 214 του ν. 4635/2019 (Α’ 167).
19. Τις παρ. 2 και 3 του άρθρου 27 του π.δ. 246/2006 «Γενικός Κανονισμός Προσωπικού των Κ.Τ.Ε.Λ. Α.Ε. και των Κ.Τ.Ε.Λ. του ν. 2963/2001»(Α’ 261).
20. Την παρ. 2 του άρθρου 213 του ν. 4512/2018 «Ρυθμίσεις για την εφαρμογή των Διαρθρωτικών Μεταρρυθμίσεων του Προγράμματος Οικονομικής Προσαρμογής και άλλες διατάξεις» (Α’ 5).
21. Το π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
22. Το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α’ 121).
23. Το π.δ. 84/2019 «Σύσταση και κατάργηση Γενικών Γραμματειών και Ειδικών Γραμματειών/Ενιαίων Διοικητικών Τομέων» (Α’ 123).
24. Το π.δ. 134/2017 «Οργανισμός Υπουργείου Εργασίας, Κοινωνικής Ασφάλισης και Κοινωνικής Αλληλεγγύης» (Α’ 168), όπως τροποποιήθηκε και ισχύει.
25. Τις διατάξεις περί υπερωριακής απασχόλησης των εργαζομένων και ιδίως τα άρθρα 5 και 7 του α.ν. 547/ 1937 (Α’ 98), το άρθρο 3 του β.δ. 28-1/4-2-1938 (Α’ 35), το άρθρο 3 του β.δ. 14-8/8-9-1950 (Α’ 202), την παρ. 1 του άρθρου 3 του ν.δ. 515/1970 (Α’ 95), το άρθρο 18 του π.δ. 8-4/1932 (Α’ 114), το άρθρο 12 του ν.δ. 1037/1971 (Α’ 235) και τις υπ’ αρ. 6958/13-2-1960 (Β’ 96), 63323/29-9-1961 (Β’ 350), 39431/6-6-1961 (Β’ 234) και 65982/13-1-1966 (Β’ 600) υπουργικές αποφάσεις.
26. Τον α.ν. 1846/1951 «Περί κοινωνικών ασφαλίσεων» (Α’ 179) και ιδίως το άρθρο 8 και τις υποπερ. αα’ και ββ’ της περ. στ’ της παρ. 9 του άρθρου 26, σε συνδυασμό με τις παρ. 1 και 2 του άρθρου 20 του ν. 4255/2014 (Α’ 89).
27. Την παρ. 2 του άρθρου 5 του ν.δ. 2656/1953 «Περί Οργανώσεως και ελέγχου της αγοράς εργασίας» (Α’ 299).
28. Την παρ. 1 του άρθρου 9 του ν. 3198/1955 «Περί τροποποιήσεως και συμπληρώσεως των περί καταγγελίας της σχέσεως εργασίας διατάξεων» (Α’ 98).
29. Το άρθρο 38 του ν. 1892/1990 «Για τον εκσυγχρονισμό και την ανάπτυξη και άλλες διατάξεις» (Α’ 101).
30. Την παρ. 2 του άρθρου 10 του ν. 2217/1994 «Κατάργηση του Ταμείου Συντάξεων Εκτελωνιστών (ΤΣΕ) υπαγωγή των ασφαλισμένων του στην ασφάλιση του Ταμείου Ασφαλίσεως Επαγγελματιών και Βιοτεχνών της Ελλάδος (ΤΕΒΕ) και άλλες διατάξεις» (Α’ 83), σε συνδυασμό με το άρθρο 13 του ν. 2640/1998 «Δευτεροβάθμια τεχνική και επαγγελματική εκπαίδευση και άλλες διατάξεις» (Α’ 206).
31. Τον ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις» (Α’ 137) και τον Κανονισμό ΕΕ 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία των Δεδομένων) (EE L 119/4-5-2016, σελ. 1-88).
32. Τον ν. 2956/2001 «Αναδιάρθρωση Ο.Α.Ε.Δ. και άλλες διατάξεις» (Α’ 258).
33. Την παρ. 1 του άρθρου 14 του ν. 2963/2001 «Οργάνωση και λειτουργία των δημόσιων επιβατικών μεταφορών με λεωφορεία, τεχνικός έλεγχος οχημάτων και ασφάλεια χερσαίων μεταφορών και άλλες διατάξεις» (Α’ 268).
34. Την περ. δ’ της παρ. 1 του άρθρου 6 του ν. 2972/2001 «Εκσυγχρονισμός της οργάνωσης και της λειτουργίας του ΙΚΑ και άλλες διατάξεις» (Α’ 91), σε συνδυασμό με το άρθρο 38 του ν. 4488/2017 (Α’ 137).
35. Την παρ. 4 του άρθρου 12 του ν. 3144/2003 «Κοινωνικός διάλογος για την προώθηση της απασχόλησης και την κοινωνική προστασία και άλλες διατάξεις» (Α’ 111).
36. Τον ν. 3979/2011 «Για την ηλεκτρονική διακυβέρνηση και λοιπές διατάξεις» (Α’ 138).
37. Τα άρθρα 18 και 30 του ν. 3996/2011 «Αναμόρφωση του Σώματος Επιθεωρητών Εργασίας, ρυθμίσεις θεμάτων Κοινωνικής Ασφάλισης και άλλες διατάξεις» (Α’ 170).
38. Το άρθρο 31, την παρ. 1 του άρθρου 32 και την παρ. 2 του άρθρου 53 του ν. 4009/2011 «Δομή, λειτουργία, διασφάλιση της ποιότητας των σπουδών και διεθνοποίηση των ανωτάτων εκπαιδευτικών ιδρυμάτων» (Α’ 195).
39. Τις υποπαρ. ΙΑ.11 έως ΙΑ.14 του άρθρου πρώτου του ν. 4093/2012 «Έγκριση Μεσοπρόθεσμου Πλαισίου Δημοσιονομικής Στρατηγικής 2013-2016 - Επείγοντα Μέτρα Εφαρμογής του ν. 4046/2012 και του Μεσοπρόθεσμου Πλαισίου Δημοσιονομικής Στρατηγικής 2013-2016» (Α’ 222).
40. Την υποπαρ. ΙΔ.1 και την υποπαρ. ΙΑ.3 του άρθρου πρώτου του ν. 4152/2013 «Επείγοντα μέτρα εφαρμογής των ν. 4046/2012, 4093/2012 και 4127/2013» (Α’ 107).
41. Την παρ. 1 του άρθρου 80 του ν. 4144/2013 «Αντιμετώπιση της παραβατικότητας στην Κοινωνική Ασφάλιση και στην αγορά εργασίας και λοιπές διατάξεις αρμοδιότητας του Υπουργείου Εργασίας, Κοινωνικής Ασφάλισης και Πρόνοιας» (Α’ 88).
42. Το άρθρο 13 του π.δ. της 27.6/4-7-1932 «Περί Κωδικοποιήσεως και συμπληρώσεως των περί οκταώρου εργασίας διατάξεων» (Α’ 212), σε συνδυασμό με τις παρ. 1-7 του άρθρου 13 του ν.δ. 1037/1971 (Α’ 235).
43. Την υπ’ αρ. οικ. 51524/1262/7-11-2019 (Β’ 4173) απόφαση του Υπουργού Εργασίας και Κοινωνικών Υποθέσεων.
44. Την υπ’ αρ. 51266/2955/1-12-1975 απόφαση του Υπουργού Απασχόλησης «Περί καθορισμού των ωρών εργασίας του προσωπικού Τουριστικών λεωφορείων αυτοκινήτων (ΠΟΥΛΜΑΝ)» (Β’ 1458), όπως τροποποιήθηκε και συμπληρώθηκε με τις υπ’ αρ. 989/1-9-1980 (Β’ 905) και υπ’ αρ. 128/21-1-1986 (Β’ 73) αποφάσεις του Υπουργού Εργασίας.
45. Την υπ’ αρ. Ε5/1303/3-3-1986 απόφαση των Υφυπουργών Υγείας Πρόνοιας και Κοινωνικών Ασφαλίσεων και Εθνικής Παιδείας και Θρησκευμάτων «Ασφάλιση σπουδαστών Τ.Ε.Ι. κατά τη διάρκεια της πρακτικής τους άσκησης» (Β’ 168).
46. Την υπ’ αρ. Ε5/1797/20-3-1986 απόφαση των Υπουργών Εργασίας και Εθνικής Παιδείας και Θρησκευμάτων «Ρύθμιση θεμάτων αποζημίωσης και συνθηκών απασχόλησης ασκούμενων σπουδαστών Τ.Ε.Ι.» (Β’ 183).
47. Την υπ’ αρ. Ε5/4825/16-6-1986 απόφαση του Υπουργού Εθνικής Παιδείας και Θρησκευμάτων και του Υφυπουργού Εργασίας «Ρύθμιση θεμάτων αποζημίωσης και απασχόλησης ασκούμενων σπουδαστών Τ.Ε.Ι.» (Β’ 453).
48. Την υπ’ αρ. 2025805/2917/0022/22-4-1993 απόφαση των Υπουργών Προεδρίας της Κυβέρνησης, Εθνικής Άμυνας, Εξωτερικών, Εσωτερικών, Εθνικής Οικονομίας, Οικονομικών, Γεωργίας, Εργασίας, Υγείας, Πρόνοιας και Κοινωνικών Ασφαλίσεων, Δικαιοσύνης, Εθνικής Παιδείας και Θρησκευμάτων, Πολιτισμού, Εμπορικής Ναυτιλίας, Δημόσιας Τάξης, Μακεδονίας Θράκης, Αιγαίου, Περιβάλλοντος, Χωροταξίας και Δημοσίων Έργων, Βιομηχανίας, Ενέργειας και Τεχνολογίας, Εμπορίου και Μεταφορών και Επικοινωνιών «Τροποποίηση της κοινής υπουργικής απόφασης Ε5/1258/86 και αύξηση της μηνιαίας αποζημίωσης των σπουδαστών των Τεχνολογικών Εκπαιδευτικών Ιδρυμάτων (Τ.Ε.Ι.), που πραγματοποιούν την άσκηση στο επάγγελμα σε υπηρεσίες του Δημοσίου, Ο.Τ.Α. και λοιπά Ν.Π.Δ.Δ., επιχειρήσεις και οργανισμούς του ευρύτερου Δημοσίου Τομέα» (Β’ 307).
49. Την υπ’ αρ. 16802/667/27-8-2010 απόφαση των Υπουργών Παιδείας Διά Βίου Μάθησης, Θρησκευμάτων και Εργασίας και Κοινωνικής Ασφάλισης και Πολιτισμού και Τουρισμού «Όροι και προϋποθέσεις πρακτικής άσκησης ημεδαπών και αλλοδαπών σπουδαστών/μαθητών Σχολών Τουριστικής Εκπαίδευσης και φοιτητών τριτοβάθμιας εκπαίδευσης» (Β’ 1345).
50. Την υπ’ αρ. 139931/Κ1/8-9-2015 απόφαση των Υπουργών Οικονομίας Υποδομών Ναυτιλίας και Τουρισμού, Πολιτισμού Παιδείας και Θρησκευμάτων, Οικονομικών, Εργασίας Κοινωνικής Ασφάλισης και Κοινωνικής Αλληλεγγύης και Υγείας «Πρακτική Άσκηση ή Μαθητεία καταρτιζομένων ΙΕΚ» (Β’ 1953).
51. Την υπ’ αρ. 26385/16-2-2017 απόφαση των Υπουργών Οικονομίας και Ανάπτυξης, Παιδείας Έρευνας και Θρησκευμάτων και Εργασίας Κοινωνικής Ασφάλισης και Κοινωνικής Αλληλεγγύης «Πλαίσιο Ποιότητας Μαθητείας», (Β’ 491), όπως τροποποιήθηκε με τις υπ’ αρ. 60615/ Δ4/7-4-2017 (Β’ 1441) και Φ4/117002/Δ4/11-7-2018 (Β’ 2784) όμοιες.
52. Την υπ’ αρ. Κ1/118932/13-7-2017 απόφαση των Υπουργών Οικονομίας και Ανάπτυξης, Παιδείας Έρευνας και Θρησκευμάτων και Εργασίας Κοινωνικής Ασφάλισης και Κοινωνικής Αλληλεγγύης «Ρύθμιση θεμάτων επιδότησης και ασφάλισης της Μαθητείας των σπουδαστών των δημόσιων και ιδιωτικών Ινστιτούτων Επαγγελματικής Κατάρτισης (Ι.Ε.Κ.) και Σχολών Επαγγελματικής Κατάρτισης (Σ.Ε.Κ.)» (Β’ 2440), όπως τροποποιήθηκε με την υπ’ αρ. Κ1/85151/2019 όμοιά της (Β’ 2117).
53. Την υπ’ αρ. Φ7/155762/Δ4/19-9-2018 απόφαση των Υπουργών Οικονομίας και Ανάπτυξης, Παιδείας, Έρευνας και Θρησκευμάτων, Εργασίας, Κοινωνικής Ασφάλισης και Κοινωνικής Ασφάλισης και Κοινωνικής Αλληλεγγύης και Υγείας «Υλοποίηση “Μεταλυκειακού Έτους - Τάξη Μαθητείας” αρμοδιότητας του Υπουργείου Παιδείας, Έρευνας και Θρησκευμάτων» (Β’ 4191), όπως τροποποιήθηκε με την υπ’ αρ. Φ7/35243/Δ4/6-3-2019 όμοιά της (Β’ 866).
54. Την υπ’ αρ. 17008/307/12-4-2019 απόφαση των Υπουργών Οικονομίας και Ανάπτυξης, Παιδείας, Έρευνας και Θρησκευμάτων και Εργασίας, Κοινωνικής Ασφάλισης και Κοινωνικής Αλληλεγγύης και Οικονομικών «Επιδότηση της Μαθητείας/Πρακτικής Άσκησης μαθητευόμενων των Επαγγελματικών Σχολών (ΕΠΑ.Σ.) Μαθητείας του ν. 3475/2006, που απασχολούνται στο Δημόσιο, σε φορείς του Δημοσίου Τομέα, στους ΟΤΑ, σε επιχειρήσεις Οργανισμών Τοπικής Αυτοδιοίκησης (Ο.Τ.Α.), σε ιδιωτικές επιχειρήσεις ή εκμεταλλεύσεις, σε συνεταιρισμούς, σε σωματεία κατά το έτος 2019 και λοιποί όροι υλοποίησης της Μαθητείας/Πρακτικής Άσκησης των ΕΠΑ.Σ» (Β’ 1340).
55. Το άρθρο 5 του ν. 3846/2010 «Εγγυήσεις για την εργασιακή ασφάλεια και άλλες διατάξεις» (Α’ 66).
56. Το άρθρο 4 της Εθνικής Γενικής Συλλογικής Σύμβασης Εργασίας ετών 2006 και 2007, με την οποία η χώρα μας ενσωμάτωσε την ευρωπαϊκή Συμφωνία-Πλαίσιο για την τηλεργασία (Προσάρτημα Β).
57. Το άρθρο 90 του «Κώδικα νομοθεσίας για την Κυβέρνηση και τα κυβερνητικά όργανα», που κυρώθηκε με το άρθρο 1 του π.δ. 63/2005 (Α’ 98).
58. Την υπ’ αρ. 40331/Δ1.13521/13-9-2019 (Β’ 3520) υπουργική απόφαση «Επανακαθορισμός όρων ηλεκτρονικής υποβολής εντύπων αρμοδιότητας Σώματος Επιθεώρησης Εργασίας (ΣΕΠΕ) και Οργανισμού Απασχολήσεως Εργατικού Δυναμικού (ΟΑΕΔ)», όπως τροποποιήθηκε με τις υπ’ αρ. 44568/Δ1.14795/7-10-2019 (Β’ 3751), υπ’ αρ. 54286/Δ1.17642/21-11-2019 (Β’ 4293), υπ’ αρ. 12338/Δ1.4372/12-3-2020 (Β’ 854), υπ’ αρ. 13031/ Δ1.4551/23-3-2020 (Β’ 994), υπ’ αρ. 13272/Δ1.4607/ 30-3-2020 (Β’ 1131), υπ’ αρ. 13564/Δ1.4770/30-3-2020 (Β’ 1161), υπ’ αρ. 14638/Δ1. 4991/9-4-2020 (Β’ 1424), υπ’ αρ. 17239/Δ1.5936/4-5-2020 (Β’ 1695), υπ’ αρ. 22043/ Δ1.7451/11-6-2020 υπουργικές αποφάσεις και ισχύει.
59. Τη θέσπιση μηχανισμού στήριξης των εργαζομένων σε επιχειρήσεις-εργοδότες, των οποίων η λειτουργία έχει προσωρινά απαγορευθεί λόγω των έκτακτων μέτρων αντιμετώπισης του κορωνοϊού COVID-19.
60. Τα έκτακτα και προσωρινά μέτρα στην αγορά εργασίας για την αντιμετώπιση και τον περιορισμό της διασποράς του κορωνοϊού COVID-19.
61. Την υποχρέωση λήψης των απαιτούμενων τεχνικών και οργανωτικών μέτρων για τη διασφάλιση της προστασίας των προσωπικών δεδομένων των υποκειμένων σε όλες τις επεξεργασίες που θεσπίζονται.
62. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε:
Άρθρο πρώτο 
Τροποποιείται η υπ’ αρ. 40331/Δ1.13521/13-9-2019 (Β’ 3520) απόφαση του Υπουργού Εργασίας και Κοινωνικών Υποθέσεων «Επανακαθορισμός όρων ηλεκτρονικής υποβολής εντύπων αρμοδιότητας Σώματος Επιθεώρησης Εργασίας (ΣΕΠΕ) και Οργανισμού Απασχολήσεως Εργατικού Δυναμικού (ΟΑΕΔ)» όπως τροποποιήθηκε και ισχύει, ως εξής:
1. Στο άρθρο 14 «Μεταβατικές διατάξεις - Εξαιρέσεις», αντικαθίσταται η παρ. 14.11, ως εξής:
«14.11 Α. Σε εφαρμογή i) της από 11-03-2020 Πράξης Νομοθετικού Περιεχομένου (Α’ 55) “Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνoϊού COVID-19 και της ανάγκης περιορισμού της διάδοσής του”, από την έναρξη ισχύος της οποίας ανεστάλη, αρχικώς έως και 10/4/2020, η υποχρέωση του εργοδότη να καταχωρεί στο πληροφοριακό σύστημα “ΕΡΓΑΝΗ” του Υπουργείου Εργασίας και Κοινωνικών Υποθέσεων κάθε αλλαγή ή τροποποίηση του ωραρίου ή της οργάνωσης του χρόνου εργασίας των εργαζομένων, καθώς και την υπερεργασία και τη νόμιμη, κατά την ισχύουσα νομοθεσία, υπερωριακή απασχόληση και ii) της παράτασης του χρόνου εφαρμογής του κατά τα ανωτέρω έκτακτου και προσωρινού μέτρου, έως 15/6/2020 βάσει της παρ. 1 του άρθρου 1 της υπ’ αρ. 20788/610/29-5-2020 κοινής υπουργικής απόφασης (Β’ 2083), αναστέλλεται αντίστοιχα έως και 15/6/2020 η υποχρέωση καταχώρισης των ακόλουθων εντύπων:
α) Ε4: Πίνακας Προσωπικού - Συμπληρωματικός ωραρίου.
β) Ε8: Αναγγελία υπερεργασίας ή νόμιμης υπερωριακής απασχόλησης.
γ) Ε12 - e-ΟΙΚΟΔΟΜΩ: Αναγγελία του Απασχολούμενου Προσωπικού επί εκτέλεσης οικοδομικής εργασίας ή τεχνικού έργου.
Β. Για το ως άνω περιγραφόμενο χρονικό διάστημα, ο εργοδότης γνωστοποιεί στο πληροφοριακό σύστημα “ΕΡΓΑΝΗ” του Υπουργείου Εργασίας και Κοινωνικών Υποθέσεων, συγκεντρωτικά, κάθε αλλαγή ή τροποποίηση του ωραρίου ή της οργάνωσης του χρόνου εργασίας των εργαζομένων, καθώς και την υπερεργασία και τη νόμιμη, κατά την ισχύουσα νομοθεσία, υπερωριακή απασχόληση, που πραγματοποιήθηκε εντός του προηγούμενου μήνα κατά το πρώτο δεκαήμερο του επόμενου μήνα της παρασχεθείσας εργασίας.
Η ως άνω γνωστοποίηση γίνεται μέσω των ακόλουθων προσωρινών εντύπων ειδικού σκοπού του ΠΣ Εργάνη:
α) “Έντυπο 4 - Πίνακας Προσωπικού - Συμπληρωματικός ωραρίου - Έντυπο Ειδικού Σκοπού της παρ. 1β του άρθρου 4 της Πράξης Νομοθετικού Περιεχομένου (55/Α’/11-03-2020)”.
β) “Ε8: Αναγγελία υπερεργασίας ή νόμιμης υπερωριακής απασχόλησης - Έντυπο Ειδικού Σκοπού της παρ. 1 του άρθρου 4β της Πράξης Νομοθετικού Περιεχομένου (55/Α’/11-03-2020)”.
γ) “Ε12 - e-ΟΙΚΟΔΟΜΩ: Αναγγελία του Απασχολούμενου Προσωπικού επί εκτέλεσης οικοδομικής εργασίας ή τεχνικού έργου - Έντυπο Ειδικού Σκοπού της παρ. 1β του άρθρου 4 της Πράξης Νομοθετικού Περιεχομένου (55/Α’/11-03-2020)”.
Γ. Τα προσωρινά έντυπα της παραγράφου Β παύουν να ισχύουν από την 11/7/2020.
Δ. Σε εφαρμογή της παρ. 2 του άρθρου 1 της υπ’ αρ. 20788/610/29-5-2020 (Β’ 2083) κοινής υπουργικής απόφασης σύμφωνα με την οποία από την 16η Ιουνίου 2020, επανέρχεται, η υποχρέωση του εργοδότη να καταχωρεί, στο Π.Σ. “ΕΡΓΑΝΗ” του Υπουργείου Εργασίας και Κοινωνικών Υποθέσεων, κάθε αλλαγή ή τροποποίηση του ωραρίου ή της οργάνωσης του χρόνου εργασίας των εργαζομένων, το αργότερο έως και την ημέρα αλλαγής ή τροποποίησης του ωραρίου ή της οργάνωσης του χρόνου εργασίας και σε κάθε περίπτωση πριν την ανάληψη υπηρεσίας από τους εργαζομένους, καθώς και την υπερεργασία και τη νόμιμη κατά την ισχύουσα νομοθεσία υπερωριακή απασχόληση πριν την έναρξη πραγματοποίησής τους, κατά τα προβλεπόμενα στο άρθρο 36 του ν. 4488/2017 (Α’ 137), όπως έχει τροποποιηθεί και ισχύει, επανέρχεται αντίστοιχα από 16/6/2020 η υποχρέωση καταχώρισης των στοιχείων ως ανωτέρω περιγράφονται στα ακόλουθα έντυπα:
α) Ε4: Πίνακας Προσωπικού - Συμπληρωματικός ωραρίου.
β) Ε8: Αναγγελία υπερεργασίας ή νόμιμης υπερωριακής απασχόλησης.
γ) Ε12 - e-ΟΙΚΟΔΟΜΩ: Αναγγελία του Απασχολούμενου Προσωπικού επί εκτέλεσης οικοδομικής εργασίας ή τεχνικού έργου.».
2 .Α. Σε εφαρμογή της παρ. 9 του άρθρου 31 του ν. 4690/2020 (Α’ 104), σύμφωνα με την οποία καταργείται από 15/6/2020 το άρθρο ένατο της από 20-03-2020 Π.Ν.Π. (Α’ 68), όπως αυτή κυρώθηκε με το άρθρο 1 του ν. 4683/2020 (Α’ 83), καταργείται αντίστοιχα από 15-6-2020 και εφεξής, η δυνατότητα χρήσης του εντύπου «ΕΝΤΥΠΟ 4.3: ΠΙΝΑΚΑΣ ΠΡΟΣΩΠΙΚΟΥ ΑΣΦΑΛΟΥΣ ΛΕΙΤΟΥΡΓΙΑΣ ΕΠΙΧΕΙΡΗΣΗΣ ΤΡΟΠΟΣ ΟΡΓΑΝΩΣΗΣ ΤΗΣ ΕΡΓΑΣΙΑΣ - ΕΝΤΥΠΟ ΕΙΔΙΚΟΥ ΣΚΟΠΟΥ ΑΡΘΡΟΥ 9, Π.Ν.Π. (68/Α’/20-3-2020) ΜΕ ΡΗΤΡΑ ΔΙΑΤΗΡΗΣΗΣ ΘΕΣΕΩΝ ΕΡΓΑΣΙΑΣ ΚΑΙ ΡΗΤΡΑ ΑΚΥΡΟΤΗΤΑΣ ΑΠΟΛΥΣΗΣ», καθώς επίσης και οι περιπτώσεις Γ Ι και Γ ΙΙ της παρ. 14.13 της υπ’ αρ. 40331/Δ1.13521/13-9-2019 (Β’ 3520) υπουργικής απόφασης, όπως τροποποιήθηκε και ισχύει, εκτός της σχετικής υποχρέωσης της δήλωσης μέχρι και το πρώτο δεκαήμερο του Ιουλίου 2020 για διάστημα εφαρμογής του ανωτέρω τρόπου εργασίας από 1/6/2020 έως και 14/6/2020 στο «ΕΝΤΥΠΟ 4.3: ΠΙΝΑΚΑΣ ΠΡΟΣΩΠΙΚΟΥ ΑΣΦΑΛΟΥΣ ΛΕΙΤΟΥΡΓΙΑΣ ΕΠΙΧΕΙΡΗΣΗΣ ΤΡΟΠΟΣ ΟΡΓΑΝΩΣΗΣ ΤΗΣ ΕΡΓΑΣΙΑΣ - ΕΝΤΥΠΟ ΕΙΔΙΚΟΥ ΣΚΟΠΟΥ ΑΡΘΡΟΥ 9, Π.Ν.Π. (68/Α’/20-3-2020) ΜΕ ΡΗΤΡΑ ΔΙΑΤΗΡΗΣΗΣ ΘΕΣΕΩΝ ΕΡΓΑΣΙΑΣ ΚΑΙ ΡΗΤΡΑ ΑΚΥΡΟΤΗΤΑΣ ΑΠΟΛΥΣΗΣ».
Β. Το έντυπο «ΕΝΤΥΠΟ 4.3: ΠΙΝΑΚΑΣ ΠΡΟΣΩΠΙΚΟΥ ΑΣΦΑΛΟΥΣ ΛΕΙΤΟΥΡΓΙΑΣ ΕΠΙΧΕΙΡΗΣΗΣ ΤΡΟΠΟΣ ΟΡΓΑΝΩΣΗΣ ΤΗΣ ΕΡΓΑΣΙΑΣ - ΕΝΤΥΠΟ ΕΙΔΙΚΟΥ ΣΚΟΠΟΥ ΑΡΘΡΟΥ 9, Π.Ν.Π. (Α’ 68) ΜΕ ΡΗΤΡΑ ΔΙΑΤΗΡΗΣΗΣ ΘΕΣΕΩΝ ΕΡΓΑΣΙΑΣ ΚΑΙ ΡΗΤΡΑ ΑΚΥΡΟΤΗΤΑΣ ΑΠΟΛΥΣΗΣ» παύει να ισχύει από την 11/7/2020.
3 . Στο άρθρο 14 «Μεταβατικές διατάξεις - Εξαιρέσεις», προστίθεται περίπτωση 14.16 ως εξής:
«14.16. Σε εφαρμογή του άρθρου 31 του ν. 4690/2020 (Α’ 104), σύμφωνα με το οποίο α) οι επιχειρήσεις - εργοδότες του ιδιωτικού τομέα, που εντάσσονται στον μηχανισμό “ΣΥΝ-ΕΡΓΑΣΙΑ”, δύνανται με τις σχετικώς προβλεπόμενες προϋποθέσεις, να προβαίνουν σε μείωση του χρόνου εβδομαδιαίας εργασίας μέχρι και 50% είτε για μέρος είτε για το σύνολο των εργαζομένων τους, ανάλογα με τις λειτουργικές τους ανάγκες, β) στους δε εργαζομένους των επιχειρήσεων-εργοδοτών που εντάσσονται στον μηχανισμό, καταβάλλεται οικονομική ενίσχυση βραχυχρόνιας εργασίας που ανέρχεται σε ποσοστό 60% επί των καθαρών αποδοχών τους, που αντιστοιχούν στον χρόνο κατά τον οποίο δεν εργάζονται, οι ανωτέρω επιχειρήσεις-εργοδότες που θα ενταχθούν στο μηχανισμό “ΣΥΝ-ΕΡΓΑΣΙΑ” καλούνται, ανά μήνα εκκινώντας από την 15/6/2020, να προαναγγείλουν το διάστημα για το μήνα για τον οποίο θα κάνουν χρήση της ρύθμισης του άρθρου 31 του ν. 4690/2020 (Α’ 104), καθώς και την κατηγορία στην οποία υπάγεται η επιχείρηση βάση του συγκεκριμένου άρθρου στο ειδικό έντυπο “ΑΙΤΗΣΗ/ ΥΠΕΥΘΥΝΗ ΔΗΛΩΣΗ ΕΝΤΑΞΗΣ ΣΤΟ ΜΗΧΑΝΙΣΜΟ «ΣΥΝ-ΕΡΓΑΣΙΑ»” δηλώνοντας επίσης στο ίδιο έντυπο κατά την Α’ Φάση Υποβολής: α) τα στοιχεία της επιχείρησης-εργοδότη, β) το μήνα ένταξης στο μηχανισμό γ) τα στοιχεία των εργαζομένων τους για τους οποίους προβαίνουν σε μείωση του χρόνου εβδομαδιαίας εργασίας μέχρι και 50%, δ) το συμβατικό ωράριο πλήρους απασχόλησης (συμβατικές ώρες εργασίας/εβδομάδα), ε) το ωράριο μειωμένης απασχόλησης/εβδομάδα.
Οι ίδιες ανωτέρω επιχειρήσεις-εργοδότες υποχρεούνται να συμπληρώσουν στο Π.Σ. ΕΡΓΑΝΗ κατά τη Β’ Φάση Υποβολής εντός των τριών πρώτων ημερών του επόμενου μήνα από το μήνα ένταξης:
α) Τις μηνιαίες μικτές αποδοχές των δηλωθέντων κατά την Α’ Φάση εργαζομένων με καθεστώς πλήρους απασχόλησης,
β) τις μηνιαίες καθαρές αποδοχές των δηλωθέντων κατά την Α’ Φάση εργαζομένων,
γ) τις καταβαλλόμενες αποδοχές κατά το μήνα ένταξής τους με βάση τις μειωμένες ώρες εργασίας στους δηλωθέντες κατά την Α’ Φάση εργαζομένους,
δ) τον τραπεζικό λογαριασμό ΙΒΑΝ και την Τράπεζα πληρωμής μισθοδοσίας του δικαιούχου-εργαζομένου.
Άρθρο δεύτερο
Συμπληρώνεται με το ακόλουθο έντυπο το παράρτημα της υπ’ αρ. 40331/Δ1.13521/13-9-2019 (Β’ 3520) απόφασης του Υπουργού Εργασίας και Κοινωνικών Υποθέσεων «Επανακαθορισμός όρων ηλεκτρονικής υποβολής εντύπων αρμοδιότητας Σώματος Επιθεώρησης Εργασίας (ΣΕΠΕ) και Οργανισμού Απασχολήσεως Εργατικού Δυναμικού (ΟΑΕΔ)», όπως τροποποιήθηκε και ισχύει, ως εξής:
i) Προστίθεται ειδικό έντυπο «ΑΙΤΗΣΗ/ΔΗΛΩΣΗ ΕΝΤΑΞΗΣ ΣΤΟΝ ΜΗΧΑΝΙΣΜΟ “ΣΥΝ-ΕΡΓΑΣΙΑ”», ως εξής:

	Β. ΣΤΟΙΧΕΙΑ ΠΑΡΑΡΤΗΜΑΤΟΣ ΕΡΓΟΔΟΤΗ

	ΕΔΡΑ
	Α/Α ΠΑΡΑΡΤΗΜΑΤΟΣ ΕΡΓΟΔΟΤΗ ΚΑΤΑ ΙΚΑ

	ΝΑΙ ΟΧΙ \

	Γ. ΠΕΡΙΕΧΟΜΕΝΟ ΑΙΤΗΣΗΣ / ΔΗΛΩΣΗΣ

	Αιτούμαι τη συμμετοχή για τον μήνα | |στον Μηχανισμό «ΣΥΝ-ΕΡΓΑΣΙΑ»
γιατί υπάγομαι σε μια από τις κατηγορίες του άρθρου 31 του ν. 4690/2020 (Α' 104)4·

	Το Υπουργείο Εργασίας και Κοινωνικών Υποθέσεων επεξεργάζεται ως υπεύθυνος επεξεργασίας δεδομένων κατά την έννοια του άρθρου 4 του Κανονισμού (ΕΕ) 2016/679 (Γενικός Κανονισμός για την Προστασία Δεδομένων, «Γ.Κ.Π.Δ.») τα στοιχεία εργοδοτών (προσωπικά στοιχεία, ακαθάριστα έσοδα, κύκλο εργασιών αναφοράς, τυχόν πράξεις επιβολής προστίμων, ασφαλιστικές εισφορές) και εργαζομένων (προσωπικά στοιχεία, εργασίας, μισθολογικά, ασφαλιστικά, τραπεζικού λογαριασμού) που εντάσσονται στον Μηχανισμό «ΣΥΝ-ΕΡΓΑΣΙΑ», με σκοπό την ενίσχυση της απασχόλησης μέσω καταβολής οικονομικής ενίσχυσης βραχυχρόνιας εργασίας υπό καταστάσεις εκτάκτου ανάγκης, όπως είναι η πανδημία του COVID-19. Η νόμιμη βάση επεξεργασίας των εν λόγω δεδομένων είναι το άρθρο 6 παρ. 1 στοιχ. ε του Γ.Κ.Π.Δ. συνδυαστικά με το άρθρο 6 παρ. 1 στοιχ. γ του Γ.Κ.Π.Δ.. Τα προσωπικά δεδομένα των επιχειρήσεων-εργοδοτών και των εργαζομένων που εντάσσονται στον Μηχανισμό «ΣΥΝ-ΕΡΓΑΣΙΑ» δύνανται να κοινοποιούνται σε ή να αντλούνται από τις αρμόδιες υπηρεσίες της Ανεξάρτητης Αρχής Δημοσίων Εσόδων (ΑΑΔΕ), του ΣΕΠΕ, του Ενιαίου Φορέα Κοινωνικής Ασφάλισης (ΕΦΚΑ) και του ΕΤΕΑΕΠ, για την αποτελεσματική παρακολούθηση και τον έλεγχο του Μηχανισμού «ΣΥΝ-ΕΡΓΑΣΙΑ». Έχετε δικαίωμα πρόσβασης στα δεδομένα σας, διόρθωσης ανακριβών ή συμπλήρωσης ελλιπών δεδομένων σας, διαγραφής των δεδομένων αν δεν είναι πλέον απαραίτητα σε σχέση με τους σκοπούς για τους οποίους συλλέχθηκαν ή υποβλήθηκαν κατ' άλλο τρόπο σε επεξεργασία ή αν αντιτίθεστε στην επεξεργασία εφόσον δεν υπάρχουν επιτακτικοί και νόμιμοι λόγοι για την επεξεργασία, και περιορισμού της επεξεργασίας. Για κάθε ζήτημα σχετικά με την επεξεργασία των δεδομένων σας μπορείτε να απευθύνεστε στον Υπεύθυνο Προστασίας Δεδομένων του Υπουργείου Εργασίας και Κοινωνικών Υποθέσεων, επικοινωνώντας στη διεύθυνση ηλεκτρονικού ταχυδρομείου dpo@yeka.gr. Αν παρ' όλα αυτά θεωρήσετε ότι το ζήτημα που σας αφορά δεν έχει επιλυθεί, διατηρείτε το δικαίωμα να υποβάλετε καταγγελία στην Αρχή Προστασίας Δεδομένων Προσωπικού Χαρακτήρα (www.dpa.gr).

	Ο/Η ΝΟΜΙΜΟΣ ΕΚΠΡΟΣΩΠΟΣ


Ι.Όπου στην παρούσα αναφέρεται ο όρος Επιχείρηση-Εργοδότης νοούνται όλοι όσοι απασχολούν προσωπικό με εξαρτημένη σχέση εργασίας. Στην κατηγορία υπάγονται και οι ατομικές επιχειρήσεις και οι ελεύθεροι επαγγελματίες που απασχολούν προσωπικό με εξαρτημένη σχέση εργασίας.
2. H ένταξη των δηλωνόμενων με την παρούσα εργαζομένων μου που βρίσκονται σε αναστολή σύμβασης εργασίας στο μηχανισμό «ΣΥΝ-ΕΡΓΑΣΙΑ» λογίζεται ότι υπέχει θέση οριστικής ανάκλησης της προαναφερθείσας αναστολής σύμβασης
3. «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών».
4. Σε περίπτωση όπου, μετά από τη διασταύρωση των προβλεπόμενων προϋποθέσεων από την ΑΑΔΕ, προκύψει ότι δεν πληρούνται αυτές, τότε η παρούσα αίτηση θεωρείται ως μη γενόμενη και είστε υπόχρεος στην καταβολή στους εργαζόμενούς σας τις πλήρεις αποδοχές

Άρθρο τρίτο
Κατά τα λοιπά, ισχύει η υπ’ αρ. 40331/Δ1.13521/13-9-2019 (Β’ 3520) απόφαση του Υπουργού Εργασίας και Κοινωνικών Υποθέσεων «Επανακαθορισμός όρων ηλεκτρονικής υποβολής εντύπων αρμοδιότητας Σώματος Επιθεώρησης Εργασίας (ΣΕΠΕ) και Οργανισμού Απασχολήσεως Εργατικού Δυναμικού (ΟΑΕΔ)», όπως τροποποιήθηκε και ισχύει.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 12 Ιουνίου 2020
Ο Υπουργός
ΙΩΑΝΝΗΣ ΒΡΟΥΤΣΗΣ
